Blas Agra Mancebo

Blas Agra Mancebo, nado en Noia o 3 de febreiro de 1875 e finado en Vigo o 31 de maio de 1957, foi un xornalista galego.

 Traxectoria 
miniatura|350px|De pé, de esquerda a dereita: Apolinar Torres, Avelino Rodríguez Elías, Laureano Domínguez Cao-Cordido e Manuel Lustres Rivas. Sentados Jaime Solá, Manuel Otero Bárcena e Blas Agra. Entrega do premio de xornalismo Manuel Otero Bárcena, 1932.
Estudou na Universidade de Santiago de Compostela e na Escola Normal de Mestres. Nos anos de estudante colaborou en Gaceta de Galicia e foi director de El Ciclón. Exerceu o maxisterio na provincia da Coruña e foi empregado de consumos. A principios do século XX trasladouse a Vigo e foi redactor de Noticiero de Vigo. Logo foi redactor, redactor-xefe, e despois director (1944-1949) de Faro de Vigo. Colaborou en Martín Codax. Logo do golpe de Estado do 18 de xullo de 1936 foi un activo comentarista de Radio Vigo, pronunciando conferencias a prol dos sublevados. Foi un dos fundadores da Asociación da Prensa de Vigo en 1907. Foi conselleiro Nacional de Prensa.

 Recoñecementos 
 Medalla ao Mérito do Traballo en 1945.
 Xornalista de honra, outorgado polo Ministerio de Información en 1952.El Pueblo Gallego, 20-7-1952, p. 2.

 Vida persoal 

Casou con María Cambón e foi pai de Carmen, Elena e Concepción Agra Cambón.

 Notas 

 Véxase tamén 
 Bibliografía 


Categoría:Xornalistas de Galicia
Categoría:Nados en Noia
Categoría:Nados en 1875

Categoría:Finados en 1957